Ir-Regolament tal-Kummissjoni (KE) Nru 797/2002
ta’ l-14 ta’ Mejju 2002
li jemenda l-Annessi III u VIII tar-Regolament tal-Kunsill (KEE) Nru 3030/93 fuq ir-regoli komuni għall-importazzjoni ta’ ċerti prodotti tat-tessuti minn pajjiżi terzi
IL-KUMMISSJONI TAL-KOMUNITAJIET EWROPEJ
Wara li kkonsidrat it-Trattat li jistabbilixxi l-Komunità Ewropea,
Wara li kkonsidrat ir-Regolament tal-Kunsill (KEE) Nru 3030/93 tat-12 ta’Ottubru 1993 dwar ir-regoli komuni għall-importazzjoni ta’ ċerti prodotti tat-tessuti minn pajjiżi terzi [1], kif emendat l-aħħar mir-Regolament tal-Kummissjoni (KE) Nru 27/2002 [2], u partikolarment l-Artikolu 19 tiegħu,
Billi:
(1) Il-Kunsill adotta bir-Regolament (KE) Nru 2474/2000 [3] il-lista tal-prodotti tat-tessuti u ta’ l-ilbies li għandha tiġi integrata fil-GATT 1994 fl-1 ta’ Jannar 2002.
(2) Ir-Repubblika Popolari taċ-Ċina saret membru sħiħ ta’ l-Organizzazzjoni Dinjija tal-Kummerċ fil-11ta’ Diċembru 2001. Taiwan sar membru sħiħ fl-1 ta’ Jannar 2002.
(3) Iċ-ċertifikat ta’ l-oriġini u ċ-ċertifikat ta’ l-esportazzjoni wżati fit-Taiwan jvarjaw kemmxejn mill-mudell standard fir-Regolament (KEE) Nru 3030/93. Kampjuni ġew ipprovduti mill-awtoritajiet tat-Taiwan.
(4) Id-disposizzjonijiet tal-flessibiltà għaż-żewġ pajjiżi, kif stabbiliti fir-Regolament (KEE) Nru 3030/93, hemm bżonn li jiġu adattati biex jitħarrsu l-obbligi internazzjonali tal-Komunità.
(5) Ir-Regolament (KEE) Nru 3030/93 għandu jkun hekk emendat.
(6) Biex tassigura li l-Komunità tħares l-obbligi internazzjonali tagħha l-miżuri previsti f’dan ir-Regolament għandhom jgħoddu mill-1 ta’ Jannar 2002.
(7) Il-miżuri previsti f’dan ir-Regolament huma skond l-opinjoni tal-Kumitat tat-Tessuti,
ADOTTAT DAN IR-REGOLAMENT:
Artikolu 1
Ir-Regolament (KEE) Nru 3030/93 huwa emendat kif ġej:
1. L-Anness III huwa emendat skond parti A ta’ l-Anness ta’ dan ir-Regolament.
2. L-Anness VIII huwa mibdul mit-test stabbilit f’parti B ta’ l-Anness ta’ dan ir-Regolament.
Artikolu 2
Dan ir-Regolament għandu jidħol fis-seħħ fil-jum tal-publikazzjoni tiegħu fil-Ġurnal Uffiċjali tal-Komunitajiet Ewropej.
Għandu jgħodd mill-1 ta’ Jannar 2002.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fl-14 ta’ Mejju 2002.